[{"text_idx": "#000001", "text": "Jemeno: franca armilaro estas uzata en Jemeno, konfirmas noto de la milita spionservo"}, {"text_idx": "#000002", "text": "Francaj armiloj ja estas uzataj en la konflikto en Jemeno, konfirmas noto de la franca milita spionservo, kio malfortigas la oficialan version de la registaro, malkas\u0302is la nova franca esplorkomunikilo Disclose."}, {"text_idx": "#000003", "text": "Lau\u0306 la nevaria sinteno de Parizo, kiu ne dementas la ekzistadon de tiu noto, la franca armilaro posedata de Sauda Arabio kaj Unuig\u0302intaj Arabaj Emirlandoj estas uzata nur el defensiva maniero en tiu milito, kiu okazigis almenau\u0306 10 000 mortintojn de post 2015, kaj suferigis milionojn da Yemenanoj pri malsatego."}, {"text_idx": "#000004", "text": "Lau\u0306 noto de la Direkcio de la milita spionservo (DRM) transdonita al la franca ekzekutivo en oktobro 2018 kaj akirita de \"Disclose\", partnero de la amaskomunikiloj \"France Info\", \"Mediapart\", \"The Intercept\", \"Konbini\" kaj \"Arte\", francaj armiloj ja estas uzataj sur la jemena teritorio fare de Riado kaj Abudabio kontrau\u0306 la ribeluloj Hutioj, s\u0302ijaisma malplimulto, subtenata de Irano."}, {"text_idx": "#000005", "text": "Multaj NeRegistaraj Organizaj\u0302oj ofte denuncas la eksportadojn de franca armilaro al la militantoj, kiu povus esti uzataj kontrau\u0306 la civiluloj."}, {"text_idx": "#000006", "text": "Lau\u0306 tiu noto, 48 kanonoj Caesar produktitaj de la franca industriisto Nexter kaj deplojitaj lau\u0306longe de la landlimo sauda-jemena \u00absubtenas la lojalistajn trupojn, subtenatajn de la saudaj trupoj, en ilia avanco en jemenan teritorion\u00bb, substrekas tiu noto."}, {"text_idx": "#000007", "text": "Mapo de la DRP, nomita \u00ablog\u0302antoj sub la minaco de bomboj\u00bb taksas, ke \u00ab436 370 personoj estas potenciale koncernataj pri eblaj artileriaj frapoj\u00bb, inter kiuj, tiuj de la francaj kanonoj."}, {"text_idx": "#000008", "text": "Sur la batalkampo c\u0302eestas batalc\u0302aroj Leclerc, observataj \u00aben Jemeno kaj deplojitaj en defensiva pozicio\u00bb, lau\u0306 la noto. Tamen \u00aben novembro 2018, la francaj batalc\u0302aroj estis kore de la batalo de Al-Hudaida\u00bb, kiu okazigis 55 civilajn viktimojn, lau\u0306 la usona NRO Acled, certigas \"Disclose\" post komparo de la noto de la DRM kun satelitaj bildoj kaj videoj."}, {"text_idx": "#000010", "text": "En maro, du s\u0302ipoj el franca fabrikado \u00abpartoprenas la marblokadon\u00bb, kiu malhelpas tau\u0306gan provizadon de la populacioj, kaj unu el ili kontribuas \u00abal subteno de la teraj operacoj kondukitaj sur la jemena teritorio\u00bb, precizigas la DRM."}, {"text_idx": "#000011", "text": "Lundon, en skriba respondo de la servoj de la C\u0302efministro, la franca registaro asertis, ke \u00ablau\u0306 nia scio, la francaj armiloj je dispono de la membroj de la koalicio, estas plejparte metita en defensivan pozicion, ekstere de la jemena teritorio au\u0306 sur areoj de la koalicio, sed ne sur la frontlinio\u00bb."}, {"text_idx": "#000012", "text": "\u00abNi ne havas konon pri civilaj viktimoj rezultantaj de ilia uzado sur la jemena scenejo\u00bb, aldonis Matignon."}, {"text_idx": "#000013", "text": "\u00abLa registaro ne plu povas nei la riskon de kompliceco en la militkrimoj\u00bb, reagis siaflanke la direktorino por Francio de la NRO Human Rights Watch en Tvitero, Be\u0301ne\u0301dicte Jeannerod, postulante de Francio, ke \u00abg\u0302i c\u0302esigu vendon de armiloj al la landoj de la koalicio Arabio-UAE, kaj establu tutan videblecon pri la situacio\u00bb."}, {"text_idx": "#000017", "text": "Irano: la kinisto G\u0302afar Panahi, kiu komencis malsatstrikon, estis liberigita kontrau\u0306 kau\u0306cio, post sep monatoj da malliberejo\nMilito en Ukrainio: rusia misilo frapas log\u0302konstruaj\u0302on en Kramatorsko: almenau\u0306 du homoj mortis, kaj multaj civiluloj plu estas sub la ruinaj\u0302oj\nLa Premio Olof Palme 2023 estas atribuita al c\u0302ampioninoj pri Homaj rajtoj en Ukrainio, Turkio kaj Irano\nLa jaro 2022 finig\u0302is per pli ol 1 000 politikaj malliberuloj en la kubaj karceroj\nIsraelo-Palestino: Lau\u0306 la ambasadorino de Palestino en Francio, \u00ab Kiam Benjamin Netanjahu konsentos pri dus\u0302tata solvo \u00bb, ni c\u0302eestos por fari pacon \u00bb"}, {"text_idx": "#000019", "text": "Japanio : memorinda tago por la lando, esperiga mesag\u0302o por la mondo\n14an de novembro 2012 : Eu\u0306ropa g\u0302enerala striko\nJapanio : la morteco c\u0302e la maljunuloj preskau\u0306 trioblig\u0302is proksime de Fukus\u0302imo\nKvardek jarojn por malkonstrui Fukus\u0302imon.\nFrancio : maldungoj c\u0302e Lej\u0302abi"}]